  Анжелика Тихонова корреспондент 12-тӥ инвожое Ижкарлэн музеяз (Милиционной урам, 4) кар археологилы но Милиционной урамысь археологи шедьтосъёслы сӥзем «Следствие ведут археологи» адӟытон ужаны кутскоз. Со сярысь адӟытонъёсъя «Галерея» центрлэн пресс-службаез ивортэ. 2018-тӥ арын Милиционной урамын выль улон юртъёс пуктон интыын археологъёс ужазы. Отын соос XIX-XX дауръёсысь 6 сюрслэсь ятыр пӧртэм арбериос шедьтӥзы. Тужгес тунсыкоосыз 100-лэсь ятыр арбериос – тусьты-пуньыос, банкаос, ужан арбериос, шудонъёс, манетъёс – адӟытонэ поттэмын луозы. Соос карлэн азьло улонэз сярысь верало. Милиционной Ижкарлэн исторической люкетаз пыре, со одӥгез нырысетӥез урам луэ. Та люкетэз пуктӥськон улэ сётэмын вал, пуктӥськись нырысь ик археологи ужъёсты нуыны кариськиз, соос кармылэн улон-вылонэз сярысь тунсыко материалъёс сётӥзы Станислав Перевощиков, истори тодосъя кандидат, археолог, «ПрикамАрхеология» огазеяськонлэн кивалтӥсезСтанислав Перевощиковлэн кылъёсызъя, Милиционной урамын улӥсьёс куанер улӥллямтэ. Со сярысь туж трос вылӥ ӟечлыко фарфор шедьтэмзы вера. Пӧлазы кузнецовской фарфор но, кунгож сьӧрын поттэмез но. Со сяна, аптекаосын герӟаськем трос тусьты-пуньыос шедьтӥллям. Соос но карын улӥсьёс «песянайлэн» амалъёсынызы ӧз эмъяське, аптекаосы вазиськылӥзы шуыса возьматэ. Озьы ик Елизавета вакытысен туннэ нуналозь манетъёс шедьтылэмын. Адӟытон возьматэ, кызьы ӧнерчиос карез эскеро но со уже аслыд пыриськыны луонлык сётэ. Угось вашкала арбериос ӵемысь пыд уламы ик луо. Адӟытон улсын нылпиослы программа но ужалоз. Пиналъёслы «экспедицие дасяськыны», «квадратын пукыны» веранлэсь пуштроссэ тодыны но юри кисьтэм луоысь вашкала арбериосты  шедьтыны луонлык сётозы «Следствие ведут археологи» адӟытон 3-тӥ шуркынмонозь ужалоз. Тодэ вайытом, 11-тӥ инвожое 20 часын Ижкарысь Архангел Михаиллэн черкез азьын Хоръёслэн бадӟым соборзы кутскоз.  Тегъёс: Лулчеберет Ижкар Удмуртия история Мерлык адӟытон Карлэннуналэз  